
Na temelju članka 95. stavka 4. Zakona o vatrogastvu („Narodne novine“ broj 125/19, 114/22 i 155/23), članka 48. Statuta Grada Skradina („Službeni vjesnik Šibensko-kninske županije“, broj 3/21, 15/22 i 29/23) te zahtjeva Dobrovoljnog vatrogasnog društva Skradin, gradonačelnik Grada Skradina dana 26. svibnja 2026. godine donosi
ODLUKU
o davanju suglasnosti na Cjenik vatrogasnih usluga Dobrovoljnog vatrogasnog društva Skradin

Članak 1.
Daje se suglasnost na Cjenik usluga koje Dobrovoljno vatrogasno društvo Skradin pruža pravnim i fizičkim osobama, koji je utvrdilo nadležno tijelo Društva dana 2. ožujka 2026. godine.
Članak 2.
Cjenik vatrogasnih usluga iz članka 1. ove Odluke čini sastavni dio ove Odluke.
Članak 3.
Dobrovoljno vatrogasno društvo Skradin obvezno je Cjenik vatrogasnih usluga objaviti na svojoj oglasnoj ploči i mrežnim stranicama, ukoliko ih posjeduje.
Članak 4.
Ova Odluka stupa na snagu danom donošenja, a objavit će se na oglasnoj ploči i službenim mrežnim stranicama Grada Skradina.



GRADONAČELNIK
mr.sc. Antonijo Brajković, v.r.

